VISAS
ఇన్ఫీ బాటలోనే కాగ్నిజెంట్‌
న్యూఢిల్లీ, మే 7: అమెరికా అధ్యక్షుడు డొనాల్డ్‌ ట్రంప్‌ ప్రవేశ పెట్టిన వీసా ఆంక్షలతో భారతీయ ఐటి కంపెనీలన్నీ అమెరికా లోనే స్థానికంగా నియామకాలు చేపట్టాయి. తొలుత ఇన్ఫోసిస్‌ ఇందుకు శ్రీకారం చుడితే తాజాగా అదే బాటలో కాగ్నిజెంట్‌ టెక్నాలజీ సొల్యూషన్స్‌ కార్ప్‌ కూడా అదేబాటలో నిలిచింది. అమెరికా వీసా విధానాన్ని సమక్షించిన ట్రంప్‌ ఎక్కువ నైపు ణ్యం ఉన్న విదేశీ ఉద్యోగులను తీసుకోవాలంటే టెక్నాలజీ సంస్థలు ఔట్‌సోర్సింగ్‌ సంస్థలు ముందు అమెరికా దేశీయులకు ప్రాధాన్యతనివ్వాలి. ఇందుకోసం ఇన్ఫోసిస్‌ ముందు నియామ కాలు చేపడితే ఆ తర్వాత రెండోకంపెనీగా అమెరికాలోనే నియామకాలకు ముందుకువస్తోంది. అమెరికాలో తన డెలివరీ కేంద్రాలను విస్తరించి హెచ్‌వన్‌బి వీసాలపై ఆధారపడటాన్ని తగ్గిస్తామని కంపెనీ అధ్యక్షుడు రాజీవ్‌ మెహతా వెల్లడించారు. గత ఏడాది కంటే సగానికిపైగా తక్కువ సంఖ్యలో వీసాలకు దరఖాస్తులుచేసామని, రానున్న రోజుల్లో మరింతగా తగ్గిస్తా మని మెహతా వెల్లడించారు. కాగ్నిజెంట్‌ కంపెనీ అమెరికాలో గత ఏడాది నాలుగువేల మంది ఉద్యోగులను నియమించింది. అయితే ఈ నియామకాల వల్ల కంపెనీకి నిర్వహణ వ్యయం, మార్జిన్‌లపై ఒత్తిడి ఉంటుందన్న అపోహలను కంపెనీ కొట్టిపారే సింది. ఖర్చులు పెరుగుతాయని తామేమీ అనుకోవడం లేదని శిక్షణ, పునఃశిక్షణ కార్యక్రమాలతో నైపుణ్యంపై తర్ఫీదునిస్తా మని కంపెనీ సిఇఒ ఫ్రాన్సిస్కో డిసౌజా వార్తాసంస్థలకు తెలి పారు. శిక్షణవల్ల తమ మార్జిన్‌లపై తీవ్రస్థాయి ప్రభావం ఉంటుందని భావించడంలేదన్నారు. భారతీయ ఐటి సంస్తలు ట్రంప్‌ వీసా విధానంతో భారీగా దెబ్బతిన్న సంగతి తెలిసిందే.
ఇన్ఫోసిస్‌ ఇంతకుముందే అమెరికాలో పదివేల మంది ఉద్యో గులను వచ్చే రెండేళ్లలో నియమిస్తామని, మరో నాలుగు టెక్నా లజీ కేంద్రాలను ప్రారంభిస్తామని ప్రకటించింది. విప్రో కూడా అమెరికాలోనే ఎక్కువ మందిని నియమించేందుకు యోచిస్తోం ది. ఈ రెండు కంపెనీలు కూడా ఇప్పటికే తమ హెచ్‌వన్‌బి వీసా దరఖాస్తులను తగ్గించివేసాయి. కాగ్నిజెంట్‌ తన ప్రస్తుత త్రైమాసిక రాబడులు 3.63 బిలియన్‌ డాలర్లనుంచి 3.68 బిలియన్‌ డాలర్లకు ఉంటాయని అంచనావేసింది. సగటు రాబ డులు 3.65 బిలియన్‌ డాలర్లుగా ఉండవచ్చని థామ్సన్‌ ర్యూటర్స్‌ అంచనావేసింది. గత ఏడాది కంపెనీ తన అంచనా లను మూడుసార్లు తగ్గించింది. క్లయింట్ల వ్యయనియంత్రణ కారణంగా రాబడులు తగ్గుతాయనే అంచనావేసింది.
ఆర్థికరం గం, హెల్త్‌కేర్‌ రంగాల్లోనే ఎక్కువ పరిమితులు ఎదుర్కొన్నది. కంపెనీకి 2017లో ఈరంగాలనుంచి మంచి డిమాండ్‌ ఉంటుందని సిఇఒ డిసౌజా వెల్లడించారు. కాగ్నిజెంట్‌ నికరలాభం 26.3శాతం పెరిగి 557 మిలియన్‌ డాలర్లుగా ఉంది. రాబడులు కూడా 10.7శాతంపెరిగి 3.55 బిలియన్‌ డాలర్లకు చేరాయి. ప్రతి వాటాకు కంపెనీ 84 సెంట్లు చొప్పున రాబడులు సాధించింది. మార్కెట్‌నిపుణులు 83సెంట్లు అంచనావేస్తే అంచనా లను మించింది. కాగ్నిజెంట్‌ షేర్లు 2.2శాతంపెరిగి 62.12 డాలర్లుగా మార్కెట్లలో ట్రేడింగ్‌ జరిగింది. కంపెనీ తాజాగాఅంచనాలకు మించినత్రైమాసిక లాభా లనే ప్రకటించిందని చెప్పాలి.
అమెరికాలో నియిమకా లను పెంచేయోచనతో ఉన్నట్లు ప్రకటించింది కూడా కంపెనీకి ఎక్కువ రాబడులు 75శాతం ఉత్తర అమె రికా నుంచే వస్తున్నాయి. హెచ్‌వన్‌బి వీసా వర్కర్ల పైనే ఎక్కువ ఆధారపడింది. క్లయింట్లకు ఐటిసేవలం దించేందుకు హెచ్‌వన్‌బి వీసాల లేదా నాన్‌ ఇమ్మి గ్రెంట్‌ వీసాలు కింద అమెరికా కంపెనీలు తాత్కా లికంగా విదేశీ ఉద్యోగులను నియమించుకు ంటాయి. న్యూజెర్సీ కేంద్రంగా ఉన్న కాగ్నిజెంట్‌లో రమారమి 2.60 లక్షల మంది ఉద్యోగులు భారత్‌కేంద్రంగా పనిచేస్తున్నారు.